Utenom periodene som ordfører, var han medlem av formannskapet i Tromsøysund fra 1922 til 1956. I 1932-34 var han fylkestingsformann i Troms. Blant mange administrative verv var han blant annet formann i Nordnorsk Oljeselskap og Fiskeindustri fra 1933, formann i Troms Fylkes Dampskibsselskap fra 1935, og medlem i Venstres landsstyre 1939-46. Han var formann for Arktisk Forening fra dannelsen i 1947.